Skrivet oa bet ar romant-polis-mañ gant un den eus An Naoned en doa desket ar brezhoneg diwar netra : neus ket liv ar maezioù war e vrezhoneg eta. Plijus em boa kavet e yezh koulskoude.  Kalz a verz en doa graet ar  romant pa oa bet embannet : loreet e oa bet gant Kevrenn Lennegezh ar Framm Keltiek. Adembannet e oa bet e 1980. En deiz a hiziv eo diaes da gavout, moarvat peogwir en deus koshaet fallik. Gall a ra bezañ abalamour men doa kemeret harp ar skrivagner war un toullad klichedoù eus e amzer, diwar-benn ar vretoned o-unan pe tud all : war a seblant e oa traoù diresevabl diwar-benn ar yuzevien, bet kaset kuit en eil embannadur. Erru eo ponner ar stil e-keñver ar pezh a reer bremañ ivez.  Gwriaet eo a-feson  neudenn an itrik, kuzhet dindan rambreadennoù an dezreveller Yun Pulluch a ziluz an holl gevrinoù. Daoust ma klotfe mat emzalch ar penndudenn gant an titl em eus bet ar santimant e oa diaes da Yann-Vari Kerwerchez chom tolpet war ur mennozh nemetañ : neo ket evit heuliañ neudenn e istor hep he luziañ gant ur bern fedoù e-kichen a voug buan evezh al lenner… Mard eo se oa ur sapre kavadenn an titl-se hag a lak un dalch da dremen da lennegezh …